શંકરદેવે ‘એક શરણ નામ’ના ધર્મની સ્થાપના કરી હતી. આજે આચાર્ય શંકરદેવનાં દર્શનમાં વિશ્ર્વાસ કરનાર લોકો માટે વૃંદાવન ચાર ધામની યાત્રા જેટલું મહત્ત્વ ધરાવે છે. ભારતના રેલવે મંત્રાલયે પણ ગોહાટીથી દ્વારિકા જવા માટે નિયમિત રેલવે શરૂ કરવી પડી છે. મણિપુરના ‘મૈંતેઈ’ લોકો માટે પણ વૃંદાવન એટલું જ પવિત્ર ધર્મસ્થળ છે. મણિપુરમાં કૃષ્ણભક્તિનો પ્રભાવ એટલા છે કે અહીં તમને ચારેય તરફ કૃષ્ણમંદિરો જોવા મળી જશે. ત્યારે કેટલાક લોકો ભલે સદીઓથી અહીંના લોકોને ભારતીય નથી સનાતન નથી એવું ઠસાવવાનો પ્રયત્ન કરી રહ્યા હોય, પરંતુ અહીંના લોકો મથુરા, વૃંદાવન અને દ્વારિકા સાથે એ હદે જોડાયેલા છે કે, તેમના માટે પોતાના ભારતથી અલગ હોવાનું સ્વીકારવું શક્ય નથી.